Antti Tanskanen

Antti Johannes Tanskanen (s. 14. toukokuuta 1946 Mänttä) on suomalainen elinkeinoelämän vaikuttaja ja OP-ryhmän entinen pääjohtajana (1997–2006). Hän jäi eläkkeelle 1. tammikuuta 2007. Koulutukseltaan Tanskanen on kauppatieteiden tohtori. Hänelle on myönnetty ministerin arvonimi vuonna 2002.

Tanskanen on toiminut Ulkopoliittisen instituutin hallituksen puheenjohtajana vuodesta 2007. Vuosina 2007–2009 hän oli myös Nesteen hallituksen jäsen. Hän on ollut myös M-realin ja YIT:n hallituksen jäsen sekä toiminut Keskuskauppakamarin hallituksen ja valtuuston puheenjohtajana. Vuosina 2010–2013 Tanskanen toimi Helsingin yliopiston hallituksen puheenjohtajana.

Tanskanen johti pääministeri Matti Vanhasen keväällä 2009 asettamaa kasvutyöryhmää. Työryhmä tilasi kolme raporttia yhdysvaltalaiselta McKinsey & Company -konsulttiyhtiöltä. Kaksi muuta laativat Elinkeinoelämän Tutkimuslaitos (Etla) ja Marketvisio.

Aiemmin urallaan Tanskanen toimi Jyväskylän yliopistossa kansantaloustieteen professorina (1979−1996) ja rehtorina (1988–1991) sekä Suomen Akatemian pääjohtajana (1992–1996).

Lähteet 

Suomalaiset elinkeinoelämän vaikuttajat
Suomalaiset ministerin arvonimen saaneet
Suomalaiset taloustieteilijät
Suomalaiset professorit
Jyväskylän yliopiston professorit
Vuonna 1946 syntyneet
Elävät henkilöt